CELEX: 62012CA0466
Language: et
Date: 2014-02-13 00:00:00
Title: Kohtuasi C-466/12: Euroopa Kohtu (neljas koda) 13. veebruari 2014 . aasta otsus (Svea hovrätt’i eelotsusetaotlus — Rootsi) — Nils Svensson, Sten Sjögren, Madelaine Sahlman, Pia Gadd versus Retriever Sverige AB (Eelotsusetaotlus — Õigusaktide ühtlustamine — Autoriõigus ja sellega kaasnevad õigused — Direktiiv 2001/29/EÜ — Infoühiskond — Autoriõiguse ja sellega kaasnevate õiguste teatavate aspektide ühtlustamine — Artikli 3 lõige 1 — Üldsusele edastamine — Mõiste — Veebilingid (nn klikitavad lingid), mis võimaldavad juurdepääsu kaitstud teostele)

29.3.2014   
            
            
               ET
            
            
               Euroopa Liidu Teataja
            
            
               C 93/12
            
         Euroopa Kohtu (neljas koda) 13. veebruari 2014. aasta otsus (Svea hovrätt’i eelotsusetaotlus — Rootsi) — Nils Svensson, Sten Sjögren, Madelaine Sahlman, Pia Gadd versus Retriever Sverige AB
   (Kohtuasi C-466/12) (1)
   
   (Eelotsusetaotlus - Õigusaktide ühtlustamine - Autoriõigus ja sellega kaasnevad õigused - Direktiiv 2001/29/EÜ - Infoühiskond - Autoriõiguse ja sellega kaasnevate õiguste teatavate aspektide ühtlustamine - Artikli 3 lõige 1 - Üldsusele edastamine - Mõiste - Veebilingid (nn klikitavad lingid), mis võimaldavad juurdepääsu kaitstud teostele)
   2014/C 93/18
   Kohtumenetluse keel: rootsi
   
      Eelotsusetaotluse esitanud kohus
   
   Svea hovrätt
   
      Põhikohtuasja pooled
   
   
      Hageja: Nils Svensson, Sten Sjögren, Madelaine Sahlman, Pia Gadd
   
      Kostja: Retriever Sverige AB
   
      Ese
   
   Eelotsusetaotlus — Svea Hovrätt — Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (ELT L 167, lk 10) artikli 3 lõike 1 tõlgendamine — Otsingu ja monitooringuteenust pakkuv veebisait, mis pakub oma tellijatele tasu eest juurdepääsu kaitstud teostele — Sellise isiku poolt, kes ei ole teose autor ega viimase õigusjärglane, oma veebilehel lingi abil juurdepääsu võimaldamine teosele
   
      Resolutsioon
   
   
               1.
            
            
               Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas artikli 3 lõiget 1 tuleb tõlgendada nii, et üldsusele edastamise toiminguga selle sätte tähenduses ei ole tegemist siis, kui veebisaidil pakutakse klikitavaid linke, mis suunavad teisel veebisaidil vabalt kättesaadavate teoste juurde.
            
         
               2.
            
            
               Direktiivi 2001/29 artikli 3 lõiget 1 tuleb tõlgendada nii, et sellega on vastuolus see, et liikmesriik annab autoriõiguse omajatele ulatuslikuma kaitse, nähes ette, et mõiste „üldsusele edastamine” hõlmab rohkem toiminguid kui need, mis on selles sättes ette nähtud.
            
         
      (1)  ELT C 379, 8.12.2012.